Bu, Kasih Suci

Bu atau Bu, Kasih Suci merupakan filem drama keluarga Malaysia 2019. Filem mengikuti cinta dan pengorbanan tiga ibu: seorang suri rumah, seorang ibu yang anak sudah dewasa, seorang ibu hamil dengan keluarga mereka selepas sebuah kemalangan berlaku. Ia ditayangkan pada 11 April 2019 di Malaysia.

Sinopsis 
Filem ini mengikuti tiga ibu dari latar belakang berbeza: Norimah (Nadia Brian), seorang wanita yang akhirnya hamil walaupun berisiko tinggi setelah bertahun mencuba dan menanti. Suaminya, Hafiz (Remy Ishak) dipecat dari kerja cef tetapi Norimah menyokong impian suaminya untuk menjadi penulis novel.

Sementara itu, Aishah (Nadiya Nisaa), seorang suri rumah berasa hidupnya semakin tidak dihargai kerana suaminya, Norman (Rashidi Ishak) yang bekerja sebagai doktor dan anak perempuan, Julie (Tia Sarah) selalu tiada di rumah. Suaminya lebih fokus kepada kerjaya dan Julie selalu bergaul dengan kawan.

Manakala pula, Diana (Mawar Rashid), seorang wanita bekerja yang bercadang menangguh rancangan kehamilannya untuk menumpu kepada kerjayanya. Walaupun mendapat sokongan suaminya, Zack (Iedil Putra), ibu mentua Kak Mah (Dian P. Ramlee) tidak setuju kerana ingin mendukung cucu lebih awal.

Satu hari, kehidupan ketiga-tiga wanita ini dengan keluarga mereka bertembung dan berubah apabila satu kemalangan jalan raya berlaku. Bolehkah pengorbanan dan cinta seorang ibu menempuh?

Pelakon 
 Remy Ishak sebagai Hafiz
 Nadia Brian sebagai Norimah
 Nadiya Nisaa sebagai Aishah
 Rashidi Ishak sebagai Norman
 Dian P. Ramlee sebagai Kak Mah
 Iedil Putra sebagai Zack
 Mawar Rashid sebagai Dania
 Wan Hanafi Su
 Ery Zukhairi sebagai Dr Tarmizi
 Tia Sarah sebagai Julie

Sumber rujukan

Pautan luar 
 Bu di Cinema.com.my
 Bu di Popcorn Malaysia
Filem Malaysia tahun 2019